b"\n_START_ARTICLE_\nRumold de Mechelen\n_START_SECTION_\nBiografia\n_START_PARAGRAPH_\nEra d'origen irland\xc3\xa8s o escoc\xc3\xa8s, i company de l'ermit\xc3\xa0 Gummar, i potser germ\xc3\xa0 de Sant Himelin. Com altres eclesi\xc3\xa0stics del seu pa\xc3\xads, va marxar a evangelitzar el continent europeu. Fou consagrat bisbe a Roma i marx\xc3\xa0 amb Willibrord d'Utrecht a predicar a la zona de l'estuari del Mosa i de l'Escalda al territori que m\xc3\xa9s tard va esdevenir el ducat de Brabant (actualment a B\xc3\xa8lgica i als Pa\xc3\xafsos Baixos). Va morir prop de Mechelen, assassinat per dos homes que havia denunciat pel seu comportament.\n_START_SECTION_\nLlegenda de la mort\n_START_PARAGRAPH_\nRumold havia fet edificar una ermita prop de Mechelen i havia pagat els treballadors m\xc3\xa9s de l'habitual. Dos homes que van assabentar-se'n van pensar que era ric i decidiren de matar-lo; a m\xc3\xa9s, els havia acusat d'adulteri i estaven enrabiats. El seguiren i mentre pregava el van colpejar fins a matar-lo i li robaren el que portava a sobre, llen\xc3\xa7ant el cad\xc3\xa0ver a l'aigua.\n_START_SECTION_\nVeneraci\xc3\xb3\n_START_PARAGRAPH_\nUna llum misteriosa hauria il\xc2\xb7luminat el cos mort al riu, per\xc3\xb2, i fou trobat i sebollit a l'esgl\xc3\xa9sia que havia constru\xc3\xaft. Aviat comen\xc3\xa7aren a atribuir-se-li miracles i a venerar-lo. _NEWLINE_La catedral de Mechelen t\xc3\xa9 les seves rel\xc3\xadquies en un altar daurat, davant del qual, en vint-i-cinc pintures al cor, es narra la seva vida."